
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου πόλεως Καινούριου Ν. Αιτωλίας και Ακαρνα¬ 


νίας στο Ο.Τ. 110. 1 

Έγκριση τροποποίησης και επέκτασης του ρυμοτομικού σχεδίου 
Δωροθέας Ν. Πέλλας και καθορισμός όρων δόμησης. 2 


Κατηγοριοποίηση, καθορισμός ορίων και όρων δόμησης των οικι¬ 
σμών της Επαρχίας Βισαλτίας του Ν. Σερρών, «ΑΝΘΗ», 
«ΘΕΡΜΑ», «ΝΕΑ ΚΕΡΔΤΛΙΑ», «ΦΛΑΜΠΟΥΡΟ», «ΚΕΦΑ¬ 
ΛΟΧΩΡΙ», «ΣΗΣΑΜΙΑ», «ΔΑΦΝΗ», «ΟΡΕΣΚΕΙΑ», «ΣΙΤΟ- 


ΧΩΡΙ», «ΝΙΚΟΚΛΕΙΑ», «ΤΡΑΓΙΛΟΣ». 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1866 (1) 


Τροποποίηση σχεδίου πόλεως Καινούριου στο Αιτωλίας και Ακαρνανίας 
στο Ο.Τ. 110. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως». 

2. Τις διατάξεις του από 20.6.55 Β. Δ/τος «περί εξαιρέσεως από της 
κατά την παρ. 1 του Ν. 3200/55 αρμοδιότητος του Υπ. Δ.Ε.». 

3. Τις διατάξεις του 863/70 Β. Δ/τος «περί διαρθρώσεως του Υπ. 
Συγκ/νιών και Δημ. Έργων», όπως τούτο τροποποιήθηκε δια του αρ. 
572/67 Β.Δ. 

4. Τις διατάξεις του 532/70 Ν.Δ. «περί διοικητικής αποκεντρώ- 
σεως». 

5. Τις διατάξεις του 712/70 Β.Δ. όπως τροποποιήθηκε και συμπλη¬ 
ρώθηκε με τα 677/71 και 198/72 Β. Δ/τα. 


6. Τη Λ. 7/16/11/7.10.79 κοινή απόφαση των Υπουργών «περί 
οργανώσεως των περιφερειακών Υπηρεσιών του Υπ. Δ.Ε.». 

7. Τη Λ 9/1-8/9.8.71 κοινή εγκύκλιο των Πρωθυπουργού, Αντι¬ 
προέδρου και Υπουργού των Εσωτερικών «περί οργανώσεως των Νο¬ 
μαρχιών». 

8. Την υπ’ αριθ. 24712/1248/21.6.1982 κοινή απόφαση των 
Υπουργών Προεδρίας Κυβερνήσεως και Χ.Ο.Π. 

9. Το Π.Δ. 183/86 περί έγκρισης τροποποιήσεων και καθορισμό 
όρων και περιορισμών δόμησης από τους Νομάρχες. 

10. Τα τοπ/κά διαγράμματα του Μηχ/κού Βασίλη Παπασάικα. 

11. Τη 2117/2.6.1981 εισηγητική έκθεση Πολ/κού Γραφείου 
Αγρίνιου. 

12. Τις υπ’ αριθ. 50 και 52/1980 καθώς και 48/87 αποφάσεις 
Κ.Σ. Καινούριου, με τις οποίες προτείνει την τροποποίηση του ρυμοτο¬ 
μικού σχεδίου στο Ο.Τ. 110. 

13. Το γεγονός ότι τηρήθηκε από την Κοινότητα η διαδικασία της 
Ε1/61 εγκυκλίου ΥΔΕ. 

14. Κατά της προτεινόμενης τροποποίησης ουδεμία ένστασις υπε¬ 
βλήθη. 

15. Τη σύμφωνη γνωμοδότηση του Συμβουλίου ΧΟΠ όπως διατυ¬ 
πώθηκε στο υπ’ αριθ. 10/87 (θέμα 11) πρακτικό αυτού, αποφασί¬ 
ζουμε: 

Εγκρίνουμε την τροποποίηση στο Ο.Τ. 110 σχ. πόλεως Καινούριου 
διατηρώντας την πράσινη γραμμή προς την ιδιοκτησία Σπαθούλα και 
την τροποποίησή της πράσινης γραμμής σε κόκκινη (οικοδομική) προς 
την ιδιοκτησία Γρομιτσάρη και Αγγελή, όπως φαίνεται στα συνημμένα 
τοπ/κά του Βασίλη Παπασάικα. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 20 Μαΐου 1987 * 

Ο Νομάρχης 

ΒΑΓ. ΓΙΑΝΝΑΚΟΥΑΙΑΣ 

Αριθ. 1386 (2) 

Έγκριση τροποποίησης και επέκτασης του ρυμοτομικού σχεδίου Δωρο¬ 
θέας Ν. Πέλλας και καθορισμός όρων δόμησης. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχεδίων πόλεων 
κλ.π.» όπως τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα» και ειδικότερα τα άρθρα 24 και 27 αυτού. 

3. Τις διατάξεις του Ν. 1337/83 «επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις». 

4. Τις διατάξεις του Ν. 1577/85 (ΦΕΚ 210/Α/85) «Γενικός Οικο¬ 
δομικός Κανονισμός». 

5. Τις διατάξεις του από 2.4.85 (ΦΕΚ 225/Δ/85) Προεδρικού 
Δ/τος «μεταβίβαση αρμοδιοτήτων στους Νομάρχες για την έγκριση και 
τροποποίηση ρυμοτομικών σχεδίων, καθώς και των όρων και περιορι¬ 
σμών δόμησης αγροτικών οικισμών». 

6. Τις διατάξεις του Π.Δ. 20.8.85 (ΦΕΚ 414/Δ/30.8.85) «Πολεο¬ 
δόμηση και επέκταση οικισμών της χώρας μέχρι 2.000 κατοίκους και 
τροποποίηση του από 24.4.85 Π. Δ/τος». 

7. Τη Γ. 44468/4377/οικ/5.6.1986 απόφαση του Υπουργού 
ΠΕ.ΧΩ.Δ.Ε. με την οποία εγκρίθηκαν οι προδιαγραφές μελετών πολεο¬ 
δόμησης και επέκτασης οικισμών πληθυσμού κάτω των 2.000 κατοί¬ 
κων. 

8. Το ρυμοτομικό διάγραμμα Δωροθέας που εγκρίθηκε με την ορι¬ 
στική διανομή του έτους 1976 από το Υπουργείο Γεωργίας. 

9. Τα όρια και τους περιορισμούς δόμησης Δωροθέας που εγκρί¬ 
θηκαν με την 3418/86 απόφασή μας. 


10. Το διάγραμμα επέκτασης του ρυμοτομικού σχεδίου Δωροθέας 
στα κοινόχρηστα τεμάχια 387, 388, 264, 458 και 1372 και τον κτη- 
ματολογικό πίνακα που συνέταξε το Γ ραφείο Τοπογραφικής του Νομού. 

11. Την απόφαση του Κοινοτικού Συμβουλίου Δωροθέας με αρ. 5/ 
1987. 

12. Την πράξη γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του Νομού Πέλλας με αρ. 92/22.5.87 με την 
οποία γνωμοδοτεί ομόφωνα υπέρ: α) της επέκτασης του ρυμοτομικού 
σχεδίου Δωροθέας στα κοινόχρηστα τεμάχια με αρ. 387, 388, 264, 
458 και 1372 και της τροποποιήσεως του εγκεκριμένου σχεδίου στο 
ανατολικό όριό του για τη σύνδεσή του με την περιοχή επέκτασης και β) 
του καθορισμού ελάχιστου εμβαδού 300 τ.μ. και ελάχιστου προσώπου 
13 μ. για τα οικόπεδα στην περιοχή επέκτασης, αποφασίζουμε: 

α) Εγκρίνουμε την επέκτασή και την τροποποίηση του ρυμοτομικού 
σχεδίου Δωροθέας όπως φαίνονται στο σχετικό πρωτότυπο διάγραμμα 
σε κλίμακα 1:1000'που θεωρήθηκε από τον Προϊστάμενο του Τμή¬ 
ματος Πολεοδομίας και Πολεοδομικών Εφαρμογών με την από 
9.6.1987 πράξη του και αποτελεί αναπόσπαστο μέρος αυτής της από¬ 
φασης και β) καθορίζουμε όρους και περιορισμούς δόμησης των οικο¬ 
πέδων στην περιοχή επέκτασης ως εξής: ελάχιστο εμβαδό οικοπέδων 
τριακόσια (300) τ.μ., ελάχιστο πρόσωπο οικοπέδων δεκατρία (13 ) μ. 
Κατά τα λοιπά ισχύουν οι περιορισμοί που προβλέπονται από την 
3418/86 απόφασή μας καθώς και αυτοί του Π.Δ. της 24.4.85 (ΦΕΚ 
181/Δ/85) όπως τροποποιήθηκε. 

Η απόφαση αυτή να δημοσιευθεί στην Εφημερίδα της Κυβερνήσεως 
(Π.Δ. 1018/71 ΦΕΚ 220/Α/71). 

Έδεσσα, 9 Ιουνίου 1987 
Ο Νομάρχης 
ΝΙΚ. ΜΑΚΡΑΚΗΣ 


ΕΠΕΚΤΑΣΗ 

ΚΑΙ ΤΡΟΠΟΠΟΙΗΣΗ ΤΟΥ ΡΥΜΟΤΟΜΙΚΟΥ 

Αριθ. Τ.Π./ΕΙΙΑ 11506 (3) 

Κατηγοριοποίηση, καθορισμός ορίων και όρων δόμησης των οικισμών 

της Επαρχίας Βισαλτίας του Ν. Σερρών, «ΑΝΘΗ», «ΘΕΡΜΑ», 

«ΝΕΑ ΚΕΡΔΥΛ1Α», «ΦΛΑΜΠΟΥΡΟ», «ΚΕΦΑΛΟΧΩΡΙ», «ΣΗ¬ 
ΣΑΜΙΑ». «ΔΑΦΝΗ», «ΟΡΕΣΚΕΙΑ», «ΣΙΤΟΧΩΡΙ». «ΝΙΚΟ- 

ΚΛΕΙΑ». «ΤΡΑΓΙΛΟΣ». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Το Π. Δ/γμα της 24.4.1985 (ΦΕΚ 181Δ/3.5.1985) «τρόπος 
καθορισμού ορίων οικισμών της χώρας μέχρι 2.000 κατοίκους, κατη¬ 
γορίες αυτών και καθορισμός όρων και περιορισμών δόμησής τους», 
όπως τροποποιήθηκε με το Π. Δ/γμα της 14.2.1987 (ΦΕΚ 133Δ/ 
23.2.1987). 

2. Την απογραφή οικισμών και πληθυσμού του Ν. Σερρών έτους 
1981 της ΕΣΥΕ. 

3. Τη μελέτη των «Ανοιχτών πόλεων» που εκπονήθηκε από ομάδα 
μελετητών για τους οικισμούς: α) Ανθή, β) Θερμά, γ) Νέα Κερδύλια, δ) 
Φλάμπουρο, ε) Κεφαλοχώρι, στ) Σησαμιά, ζ) Δάφνη, η) Ορέσκεια, θ) Σι- 
τοχώρι. ι) Νικόκλεια. ια) Τράγιλος, σύμφωνα με τις προδιαγραφές και 
τις οδηγίες που δόθηκαν κατά καιρούς. 

4.1. Τις σύμφωνες αποφάσεις των Κοινοτικών Συμβουλίων για τους 
οικισμούς: α) η με αριθ. 32/1985 για την Ανθή, β) η με αριθ. 9/1986 
για τα Θερμά, γ) η με αριθ. 45/1985 για τα Νέα Κερδύλια, δ) η με αρ. 
31/1985 για το Φλάμπουρο, ε) η με αριθ. 13/1986 για το Κεφαλο¬ 
χώρι. στ) η με αρ. 7/1986 για τη Σησαμιά. 

4.2. Τις διάφορες αποφάσεις των Κοινοτικών Συμβουλίων για τους 
οικισμούς: α) η με αριθ. 32/1985 για τη Δάφνη, β) η με αρ. 36/1985 
για την Ορέσκεια. γ) η με αριθ. 7/1986 για το Σιτοχώρι, δ) η με αρ. 
17/1986 για τη Νικόκλεια, ε)η με αριθ. 4/1986 για τονΤράγιλο. 

5.1. Την ομόφωνη γνώμη με αρ. 5/21/1987/20.3.1987 του Συμ¬ 
βουλίου ΧΟΠ για τα όρια των οικισμών Ανθής, Θερμών, Νέων Κερδυ- 
λίων και Φλάμπουρου. 

5.2. Την ομόφωνη γνώμη με αρ. 5/22/1987/20.3.1987 του Συμ¬ 
βουλίου ΧΟΠ. για τα όρια των οικισμών Κεφαλοχωρίου και Σησαμιάς. 

5.3. Την ομόφωνη γνώμη με αρ. 6/24/1987/30.3.1987 του Συμ¬ 
βουλίου ΧΟΠ. για τα όρια των οικισμών Δάφνης, Ορέσκειας, Σιτοχω- 
ρίου. Νικόκλειας και Τραγίλου. 

6. Την ομόφωνη γνώμη με αρ. 7/25/1987/27.4.1987 του Συμ¬ 
βουλίου ΧΟΠ για την κατηγοριοποίηση και τον καθορισμό όρων δό¬ 
μησης των οικισμών αυτών, αποφαζίζουμε: 

1.1. Καθορίζουμε τα όρια των οικισμών «ΑΝΘΗ», «ΘΕΡΜΑ», «ΝΕΑ 
ΚΕΡΔΥΛΙΑ». και «ΦΛΑΜΠΟΥΡΟ», όπως αυτά φαίνονται στα θεωρη¬ 
μένα από την Προϊσταμένη του ΤΠ και ΠΕ Ν. Σερρών διαγράμματα 
των οικισμών, σε κλίμακα 1:5.000. που συνοδεύουν την απόφαση με 
την επισήμανση ότι απαιτείται μελέτη πολεοδόμησής των για επέκταση. 

1.2. Καθορίζουμε τα όρια των οικισμών «ΚΕΦΑΛΟΧΩΡΙ», «ΣΗ¬ 
ΣΑΜΙΑ». «ΔΑΦΝΗ», «ΟΡΕΣΚΕΙΑ», «ΣΙΤΟΧΩΡΙ», «ΝΙΚΟΚΛΕΙΑ» 
και «ΤΡΑΓΙΛΟΣ». όπως αυτά φαίνονται στα θεωρημένα από την Προϊ- 
σταμένη του ΤΠ και ΠΕ Ν. Σερρών διαγράμματα των οικισμών σε κλί¬ 
μακα 1:5.000. που συνοδεύουν την απόφαση. 

2. Εγκρίνουμε την κατηγοριοποίηση των οικισμών: 

2.1. «ΑΝΘΗ»: 

- Θέση στο χώρο: (Α1) Περιαστικός. 

- Βαθμός προστασίας: (Β3) Αδιάφορος. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε2) Μεσαίος. 

2.2.1. «ΘΕΡΜΑ»: 

- Θέση στο χώρο: (Α2) Τουριστικός. 

- Βαθμός προστασίας: (Β3) Αδιάφορος. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε2) Μεσαίος. 

2.2.2. «ΝΕΑ ΚΕΡΔΥΛΙΑ»: 

- Θέση στο χώρο: (Α2) Παραλιακός. 

- Βαθμός προστασίας: (Β3) Αδιάφορος. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 


- Μέγεθος: (Ε2) Μεσαίος. 

2.3. «ΦΛΑΜΠΟΥΡΟ»: 

- Θέση στο χώρο: (Α3) Ούτε περιαστικός, παραλιακός, τουριστι¬ 
κός. 

- Βαθμός προστασίας: (Β3) Αδιάφορος. 

- Δυναμικότητα: (Γ1) Δυναμικός. 

- Βαθμός διασποράς: (Δ1) Συνεκτικός. 

- Μέγεθος: (Ε3) Μεγάλος. 

2.4. «ΚΕΦΑΛΟΧΩΡΙ», «ΟΡΕΣΚΕΙΑ»: 

- Θέση στο χώρο: (Α3) Ούτε περιαστικός, παραλιακός, τουριστι¬ 
κός. 

- Βαθμός προστασίας: (Β3) Αδιάφορος. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε1) Μικρός. 

2.5 «ΣΗΣΑΜΙΑ», «ΤΡΑΓΙΛΟΣ»: 

- Θέση στο χώρο: (Α3) Ούτε περιαστικός, παραλιακός, τουριστι¬ 
κός. 

- Βαθμός προστασίας: (Β3) Αδιάφορος. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε2) Μεσαίος. 

2.6. «ΝΙΚΟΚΛΕΙΑ»: 

- Θέση στο χώρο: (Α3) Ούτε περιαστικός, παραλιακός, τουριστι¬ 
κός. 

- Βαθμός προστασίας: (Β3) Αδιάφορος. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε3) Μεγάλος. 

2.7 «ΔΑΦΝΗ», «ΣΙΤΟΧΩΡΙ»: 

- Θέση στο χώρο: (Α3) Ούτε περιαστικός, παραλιακός, τουριστι¬ 
κός. 

- Βαθμός προστασίας: (Β2) Ενδιαφέρων. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε2) Μεσαίος. 

3. Εγκρίνουμε ως γενικούς όρους δόμησης: 

3.1.1. Καθορίζουμε την αρτιότητα των οικοπέδων, που περιλαμβά¬ 
νονται στα όρια του εγκεκριμένου ρυμοτομικού Σχεδίου των οικισμών 
«ΑΝΘΗ», «ΘΕΡΜΑ», «ΦΛΑΜΠΟΥΡΟ», «ΚΕΦΑΛΟΧΩΡΙ» σε 400 
τ.μ. 

Αρτιότητα προσώπου: 14 μ. 

Ποσοστό κάλυψης: 70%, χωρίς την προσαύξηαη 10% για τα χα¬ 
μηλά κτίρια του Ν. 1577/1985, άρθρο 14, ΓΟΚ/1985. 

Συντελεστής δόμησης: 0,80. 

Μέγιστο ύψος: 8,00 μ. 

Για το Φλάμπουρο: 8,50 μ. 

Επί κεκλιμένου εδάφους, ύψος κτιρίων από το χαμηλότερο σημείο 
10.00 μ. 

3.2.1. Καθορίζουμε την αρτιότητα των οικοπέδων, που περιλαμβά¬ 
νονται στα όρια του εγκεκριμένου Ρυμοτομικού Σχεδίου του οικισμού 
«ΝΕΑ ΚΕΡΔΥΛΙΑ» σε 700 τ.μ. 

Κατά τα λοιπά ισχύει ως 3.1.1. 

Ειδικότερα για το μέγιστο ύψος ό.τι ισχύει για τον οικισμό «ΦΛΑ¬ 
ΜΠΟΥΡΟ», δηλαδή 8.50 μ. 

3.1.2. και 3.2.2. 

Καθορίζουμε την αρτιότητα των οικοπέδων, που περιλαμβάνονται με¬ 
ταξύ του ορίου του εγκεκριμένου Ρυμοτομικού Σχεδίου και του ορίου 
των οικισμών «ΚΕΦΑΛΟΧΩΡΙ» και «ΝΕΑ ΚΕΡΔΥΛΙΑ» σε 1.000 τ.μ. 

3.3. Καθορίζουμε την αρτιότητα των οικοπέδων, που περιλαμβάνο¬ 
νται στα όρια των οικισμών «ΔΑΦΝΗ», «ΣΗΣΑΜΙΑ» «ΣΙΤΟΧΩΡΙ» και 
«ΝΙΚΟΚΛΕΙΑ» σε 300 τ.μ. 

3.4. Καθορίζουμε την αρτιότητα των οικοπέδων, που περιλαμβάνο¬ 
νται στα όρια των οικισμών «ΟΡΕΣΚΕΙΑ» και «ΤΡΑΓΙΛΟΣ» σε 800 
τ.μ. 

3.5. Οικόπεδα, που ήταν άρτια και οικοδομήσιμα κατά κανόνα ή 
κατά παρέκκλιση, με προγενέστερες διατάξεις, που ίσχυαν για την πε¬ 
ριοχή, εξακολουθούν να είναι άρτια και οικοδομήσιμα. 

3.6. Κατά παρέκκλιση εντός του ορίου του οικισμού θεωρούνται 
άρτια τα οικόπεδα, με όποιο εμβαδόν είχαν στις 3.5.1985, ημέρα δη¬ 
μοσίευσής του από 24.4.1985 Π. Δ/τος. 

4. Εγκρίνουμε ωε ειδικούς όρους δόμησης. 

4.1 Για τους οικισμούς: «ΔΑΦΝΗΣ», «ΣΠΌΧΩΡΙ»: 

- Επιβολή στέγης με κλίση περίπου 1:3 και επικάλυψη με Βυζαντινά 
ή Ρωμαϊκά κόκκινα κεραμίδια. 

-Όψεις από εμφανή πέτρα ή επιχρισμένες σε άσπρο χρώμα ή ώχρα. 

- Περιορισμένοι εξώστες με ξύλινα ή μεταλλικά κάγκελα και επικά¬ 
λυψη με κατεβασιά της στέγης. 

- Ανοίγματα ορθογώνια με οριζόντιο ή τοξωτό υπέρθυρο. 

- Ξύλινα κουφώματα σε φυσικό χρώμα ή καφέ στις κατοικίες και με¬ 
ταλλικά σε καφέ χρώμα σε κτίρια λοιπών χρήσεων. 

- Αναλογία ανοιγμάτων σε σχέση με τοίχους πλήρωσης, περίπου 
25% της επιφάνειας της όψης στις κατοικίες και μέχρι 40% περίπου 
στους χώρους με λοιπές χρήσεις. 

Περίφραξη με μανδρότοιχο από εμφανή πέτρα η επιχρισμένο σε 
άσπρο χρώμα, κατά τα παραδοσιακά πρότυπα. 

4.2. Για τους οικισμούς «ΟΡΕΣΚΕΙΑ», «ΣΗΣΑΜΙΑ», «ΝΙΚΟ- 
ΚΛΕΙΑ»; 

- Επιβολή στέγης με κλίση 1:3 περίπου και επικάλυψη με Βυζαντινά 
ή Ρωμαϊκά κεραμίδια. 

- Όψεις από εμφανή πέτρα ή επιχρισμένες σε άσπρο χρώμα ή της 
ώχρας. 

- Αναλογία ανοιγμάτων σε σχέση με τοίχους πλήρωσης περίπου 
30% της επιφάνειας της όψης στις κατοικίες και μέχρι 60% στους χώ¬ 
ρους με λοιπές χρήσεις. 

- Διασπασμένοι και περιορισμένοι εξώστες καλυμμένοι με κατεβασιά 


της στέγης και κάγκελα ξύλινα ή μεταλλικά. 

- Περίφραξη με μανδρότοιχο επιχρισμένο, σε άσπρο ή γκρι χρώμα, 

κατά ΓΟΚ/1985. I 

4.3 Για τους οικισμούς: «ΑΝΘΗ», «ΘΕΡΜΑ», «ΦΛΑΜΠΟΥΡΟ», 
«ΝΕΑ ΚΕΡΔΥΛΙΑ», «ΚΕΦΑΛΟΧΩΡΙ», «ΤΡΑΓΙΛΟΣ»: 

- Επιβολή στέγης με κλίση 1:3 περίπου και επικάλυψη με κόκκινα 
κεραμίδια. 

- Ποικίλοι χρωματισμοί στις όψεις σε αρμονία χρωμάτων. 

- Διασπασμένοι εξώστες με ξύλινο ή μεταλλικό κάγκελο. 

- Περίφραξη με μανδρότοιχο επιχρισμένο σε άσπρο χρώμα ή γκρι, 
κατά ΓΟΚ/1985. 

5. Κατά τη δόμηση πρέπει να εξασφαλίζεται οπωσδήποτε η συνέχεια 
των υφισταμένων δρόμων των οικισμών, κατά την κρίση της Υπηρε¬ 
σίας. 

6. Πριν από οποιαδήποτε κατάτμηση οικοπέδων εντός των ορίων του 
οικισμού, θα πρέπει να θεωρείται το σχετικό τοπογραφικό διάγραμμα 
από το ΤΠ και ΠΕ Ν. Σερρών, ή το Πολεοδομικό Γραφείο Νιγρίτας, 
ώστε να εξασφαλίζεται η συνέχεια των υπαρχόντων κοινοχρήστων 
χώρων και η δημιουργία νέων, σύμφωνα με τα οριζόμενα στην παρ. 1 
του άρθρου 6, του από 24.4.1985 Π. Δ/τος. 

7. Κατά τα λοιπά ισχύει το από 24.4.1985 Π. Δ/γμα, όπως τροπο¬ 
ποιήθηκε με το Π. Δ/γμα της 14.2.1987. 

8. Κάθε προγενέστερη διάταξη διαφορετική από τα παραπάνω οριζό¬ 
μενα καταργείται. 

Η απόφαση ισχύει από τη δημοσίευσή της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 7 Μαΐου 1987 
Ο Νομάρχης 

Ν ΠΑΝΑΓ. ΜΑΥΡΙΔΗΣ 

